Danny Blind

Danny Blind (s. 1. elokuuta 1961 Oost-Souburg, Alankomaat) on alankomaalainen jalkapallovalmentaja ja entinen puolustaja. 

Blindin poika Daley on myös jalkapalloilija.

Ura

Peliurallaan Blind pelasi puolustajana. Seurajoukkueista hän pelasi RCS:ssä, Sparta Rotterdamissa vuosina 1979–1986 sekä AFC Ajaxissa vuosina 1986–1999. Ajaxissa, joka 1990-luvulla oli eräs maailman parhaista seurajoukkueista, Blind ylsi moniin huippusaavutuksiin, muun muassa Alankomaiden liigamestaruuteen (1989–1990, 1993–1994, 1994–1995, 1995–1996, 1997–1998), kuten myös Alankomaiden cupin voittoon (1986–1987, 1992–1993, 1997–1998, 1998–1999), Cup-voittajien cupin voitoon kaudella 1986–1987, UEFA-cupin voittoon 1991–1992 ja Mestarien liigan voittoon 1994–1995.

Valmennusuransa Blind aloitti Ajaxin valmentajana 14. maaliskuuta 2005 Ronald Koemanin erottua tehtävästään. Blind kuitenkin erotettiin valmentajan paikalta 10. toukokuuta 2006.

Marraskuussa 2011 Ajax ilmoitti, että Blindistä tulisi heinäkuussa 2012 seuran tekninen johtaja. Hän työskenteli urheilutoimenjohtajaksi siirtyvän Louis van Gaalin johtoryhmässä.Louis van Gaal set for Ajax return in 2012 Blind aloitti lopulta tehtävässään jo marraskuussa, mutta erosi helmikuussa 2012 ajauduttuaan erimielisyyksiin seurajohdon kanssa.Ajax board including Johan Cruyff and Edgar Davids step down en masse

Heinäkuussa 2012 Blind teki sopimuksen Alankomaiden maajoukkueen apuvalmentajan tehtävistä. Hän aloitti Louis van Gaalin aisaparina elokuun alussa.Van Gaal appointed Dutch boss Kaksikko luotsasi Alankomaat MM-kisoihin 2014. Lopputurnauksessa Alankomaat menestyi odotuksiin nähden loistavasti ja voitti historiansa ensimmäisen MM-pronssin kukistamalla pronssiottelussa isäntämaa Brasilian 3–0.Netherlands beats host Brazil in third-place match to add to hosts' misery 

MM-kisojen jälkeen Blind jatkoi Guus Hiddinkin apulaisvalmentajana ja KNVB ilmoitti hänen nousevan päävalmentajaksi EM-kisojen 2016 jälkeen.Guus Hiddink to return as Netherlands coach after World Cup Alankomaiden taival EM-karsinnoissa sujui kuitenkin heikohkosti ja joukkue hävisi Islannille ja Tšekille pudoten kesäkuussa karsintalohkonsa kolmanneksi. Kesäkuun lopussa KNVB erotti Hiddinkin ja Blind nousi päävalmentajaksi vuoden aiottua aikaisemmin.Blind replaces Hiddink as Netherlands coach Blind ei kuitenkaan saanut Alankomaiden peliä kulkemaan yhtään paremmin. Hänen debyyttiottelussaan joukkue hävisi kotonaan Islannille 0–1. Ainoan voittonsa Alankomaat raapi Kazakstanista vieraissa. Tappiot Turkille ja Tšekille tiesivät sitä, että Alankomaat karsiutuivat EM-lopputurnauksesta ensimmäistä kertaa sitten vuoden 1984. van Persien nolo oma maali viimeinen sinetti – Hollanti ulkona EM-kisoista Surkeista karsinnoista huolimatta Blind ilmoitti haluavansa jatkaa maajoukkueen päävalmentajana. Danny Blind vows to stay on as Holland manager despite Euro 2016 humiliation

Karsinnat MM-kisoihin 2018 eivät lähteneet Blindin alaisuudessa liikkeelle kovinkaan menestyksekkäästi. Avausottelussa Alankomaat jäi 1–1 tasapeliin Ruotsia vastaan ja tappio Ranskalle oli jo heti karsintojen alussa kova isku kisapaikan tavoittelulle. Voitot Luxemburgia ja Valko-Venäjää vastaan olivat laiha lohtu, kun Alankomaat taipui maaliskuun lopussa 2017 Bulgarialle 2–0. Tappion myöt Alankomaat putosi lohkossaan neljänneksi jo kuuden pisteen päähän suorasta kisapaikasta. Ottelun jälkeen Blind sai potkut tehtävistään.Danny Blind sacked as Netherlands head coach after Bulgaria defeat Alankomaat voitti Blindin johdolla seitsemän pelaamistaan 17 maaottelusta.Danny Blind

Blind palasi Alankomaiden maajoukkueen apuvalmentajaksi elokuussa 2021.Louis van Gaal officieel aangesteld als bondscoach Blind oli osa valmennusryhmää, joka Louis van Gaalin johdolla luotsasi Alankomaat MM-puolivälieriin 2022 Qatarissa pelatuissa kisoissa. Blindin pesti päättyi kisoihin, kun tammikuussa 2023 päävalmentajana aloittanut Ronald Koeman ei nimennyt häntä valmennustiimiinsä.Erwin Koeman to be Netherlands assistant

Lähteet

Luokka:Alankomaalaiset jalkapalloilijat
Luokka:Alankomaalaiset jalkapallovalmentajat
Luokka:Vuonna 1961 syntyneet
Luokka:Elävät henkilöt